Britaniyalik taniqli yozuvchi Joan Roulingning hazil qilishicha, AQSh prezidenti Donald Tramp Sharlotsvilldagi tartibsizliklar haqidagi bayonotlari bilan Yaqin Sharqda tinchlik o‘rnatishga muvaffaq bo‘lgan. «Hayratlanarli. U haqiqatdan ham Yaqin Sharqni birlashtirdi», - deya yozgan Rouling Twitter’da. Shuningdek, u o‘z yozuviga skrinshotni ham ilova qilgan. U yerda esa yangiliklar kanalining xabarida, Isroil hamda Eron Trampning izohlarini qoralashi yozilgan. Avvalroq Trampning maslahatchisi Sharlotsvilldagi millatchilarni “masxarabozlar” deb atagandi.